มีเพศสัมพันธ์กับแฟนเดือนธันวา แฟนไม่ได้ใส่ถุงยางช่วงนึงคะแต่ไม่ได้หลั่งอสุจิ เข้าไปแค่ไม่ถึง 30 วิแล้วเอาออกคะจากนั้นใส่ถุงยางปกติมีโอกาสท้องมั้ยคะ แต่ประจำเดือนของเดือนธันวายังมาอยู่คะหลังมีเพศสัมพันธ์ ตอนนี้เดือนมกรายังไม่ถึงวันประจำเดือนมา ตอนนี้รู้สึกปวดท้องคล้ายๆประจำเดือนจะมาแต่ยังไม่มา นมไม่คัด คือหนูนอนหงายแล้วกดท้องมีก้อนแข็งอยู่ที่ท้องน้อยคะ กดแล้วเจ็บเหมือนก้อนเคลื่อนย้ายได้ด้วยคะ ไม่รู้ว่าตั้งครรภ์หรือเป็นโรคอย่างอื่นคะ
สวัสดีค่ะ การมีเพศสัมพันธ์ ถ้ามีช่วงที่ไม่ได้ใส่ถุงยางอนามัยป้องกันเอาไว้นั้น มีโอกาสที่น้ำหล่อลื่นที่อาจมีน้ำอสุจิปนจะเล็ดลอดมาที่ช่องคลอดได้เช่นกัน แต่ก็น้อยกว่าการมีเพศสัมพันธ์และหลั่งในตามปกติกรณีนี้มีโอกาสตั้งครรภ์ได้อยู่ ถ้าประจำเดือนไม่มาภายใน 35 วันจากรอบก่อนไปแล้ว ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปอาการคลำก้อนได้ท้องน้อยดังกล่าวมานั้น อาจจะเป็นก้อนของแนวกล้ามเนื้อที่เกร็งตัว ก้อนของกระเพาะปัสสาวะกรณีที่กลั้นปัสสาวะอยู่ อาจคลำได้ในคนที่หน้าท้องบางมากๆเช่นกัน ไม่ใช่อาการที่จำเพาะเจาะจงต่อการตั้งครรภ์ค่ะ แต่ควรแจ้งแพทย์ที่ตรวจ เพื่อตรวจร่างกายยืนยันด้วย ว่าไม่ใช่ก้อนที่ผิดปกติ